open-index/open-wikipedia-markdown huggingface dataset:
FNs sikkerhetsråds resolusjon 1737

**FNs sikkerhetsråds resolusjon nr. 1737** ble enstemmig vedtatt av Sikkerhetsrådet den 23. desember 2006, etter at Iran ikke stanset anrikningen av uran, slik de skulle som følge av Sikkerhetsrådets resolusjon 1696, og ble lagt fram av Tyskland, Frankrike og Storbritannia. Denne resolusjonen gjorde det forbudt å levere kjernefysiskrelatert teknologi og materialer til Iran og det ble forbudt å tilegne personer med tilknytning til anrikningsprogrammet ny kunnskap om emnet. Den frøs også midlene til nøkkelpersoner og selskaper med tilknytning til anrikningsprogrammet. Sanksjonene ville bli opphevet dersom anrikningsprogrammet stanset før det hadde gått 60 dager. I mangel av et tilfredsstillende svar fra Iran ble sanksjonene trappet ytterligere opp med Sikkerhetsrådets resolusjon 1747 av 24. mars 2007.

## Irans reaksjon
Iran reagerte med å fordømme resolusjonen og kritiserte Sikkerhetsrådet. Mohammad Ali Hosseini, talsmann for Irans utenriksdepartement mente at resolusjonen ikke ville påvirke eller begrense Irans fredelige kjernefysiske aktiviteter.

## Liste over personer og enheter med frosne midler
### Atomprogram

;Organisasjoner:
*Atomic Energy Organization of Iran
*Mesbah Energy Company
*Kala-Electric
*Pars Trash Company
*Farayand Technique
*Defense Industries Organization
*7th of Tir

;Personer:
*Mohammad Qannadi
*Behman Asgarpour
*Dawood Agha-Jani
*Ehsan Monajemi
*Jafar Mohammadi
*Ali Hajinia Leilabadi
*Mohmmad Mehdi Nejad Nouri

### Ballistisk missilprogram

;Organisasjoner:
*Shahid Hemmat Industrial Group
*Shahid Bagheri Industrial Group
*Fajr Industrial Group

;Personer:
*Hosein Salimi
*Ahmad Vahid Dastjerdi
*Reza-Gholi Esmaeli
*Morteza Bahmanyar

I tillegg til de over ble generalmajor Yahya Rahim Safavi, øverstkommanderende for Islamic Revolutionary Guards Corps, oppført i en egen gruppe som de mente var involvert både i de kjernefysiske og ballistiske missilprogrammene.

## Russisk rakettsalg
Etter at dette resolusjonen ble vedtatt solgte Russland et ukjent antall bakke-til-luft-raketter av typen Tor-M1 til Iran.
## Eksterne lenker
*
Peter Mattis

**Peter Mattis** er en programmerer som er mest kjent for hans tidlige arbeide med bildebehandlingsprogrammet GIMP og utviklingsverktøyet GTK+. Som student ved University of California, Berkeley, utviklet han i 1995 den første versjonen av GIMP som et skoleklasse-prosjekt sammen med klassekameraten Spencer Kimball. Begge var medlemmer av studentklubben eXperimental Computer Facility.

Spencer gjorde mesteparten av arbeidet med GIMP, mens Peter Mattis skrev omkring 95 % av den opprinnelige koden til GTK. Arbeidet med GTK startet da Peter laget en hjemmeside for internett. Ettersom han var misfornøyd med Motif, utviklet han sitt eget verktøy for å utvikle et brukergrensesnitt.

Peter Mattis arbeider for Google, og bidro sammen med Spencer Kimball i utviklingen av  Google Servlet Engine.

Under Presidentvalget i USA 2008 donerte Mattis og hans kone Kathryn Kimball $2,300 til den  libertarianistiske, republikanske kandidaten Ron Paul, $4,600 til demokratenes kandidat Hillary Clinton, samt $4,600 til demokratenes kandidat Barack Obama i sitt eget navn, og ytterligere $2,300 i sin kones navn.

I juli 2009 kjøpte han residensen til filmstjernene Jennifer Connelly og hennes ektemann Paul Bettany i Park Slope, Brooklyn for $8.45 millioner.

## Referanser
Ellen Braumüller

**Ellen Braumüller** (født 24. desember 1910 i Berlin, død 10. august 1991 i Berlin) var en tysk friidrettsutøver som deltok i de olympiske leker 1932 i Los Angeles.

Braumüller vant en olympisk sølvmedalje i friidrett under Sommer-OL 1932 i Los Angeles. Hun kom på andreplass i spydkast for damer bak Mildred Didrikson fra USA.

## Eksterne lenker
*
Tilly Fleischer

**Ottilie «Tilly» Fleischer** (født 2. oktober 1911 i Frankfurt am Main, død 14. juli 2005 i Schwarzwald) var en tysk friidrettsutøver som deltok i de olympiske leker 1932 i Los Angeles og 1936 i Berlin.

Fleischer vant en olympisk bronsemedalje i friidrett under Sommer-OL 1932 i Los Angeles. Hun kom på tredjeplass i spydkast for damer bak Mildred Didrikson fra USA og sin landsmann Ellen Braumüller. Fleischer kom på fjerdeplass i diskoskast.

Fire år senere, under Sommer-OL 1936 i Berlin, ble hun olympisk mester i spydkast for kvinner.

## Referanser


## Eksterne lenker
* 
* 
*
Victor Ashby

**Victor Andrè Ashby jr.** (født 1. februar 1992) er en norsk tidligere fotballspiller med amerikanske røtter.  

Han har spilt for Skeid, Kristiansund BK og Kjelsås. 

Han skrev under lærlingkontrakt med Skeid 25. november 2007 og fikk sin Adeccoliga-debut 18. oktober 2009 mot sølvvinnere Hønefoss BK. På 18 årsdagen sin (1. februar 2010) skrev han under sin første seniorkontrakt.

Ashby er oppvokst i Oslo.

## Referanser


## Eksterne lenker
*
Ingen utvei

***Ingen utvei*** (originaltittel: *No Way Out*) er en amerikansk politisk thriller fra 1987 med Kevin Costner, Gene Hackman og Sean Young i hovedrollene. Regi er ved Roger Donaldson.

Den er en nyinnspilling av *[[The Big Clock]]* (1948) som er basert på Kenneth Fearings roman *The Big Clock* fra 1946.

Filmen ble svært godt mottatt av de amerikanske kritikerne og ble en moderat publikumssuksess.

## Handling
Marineoffiseren Tom Farrel (Kevin Costner) blir etter en heltedåd i Stillehavet belønnet med ny jobb i Pentagon med USAs forsvarssjef (Gene Hackman) som nærmeste overordnet. Nær maktens innerste sirkler i Washington tar det ikke lang tid før han blir involvert i politikkens mørkere sider.

Etter en stund innleder Tom et forhold til Susan Atwell (Sean Young) uten å vite at hun er forsvarsministerens elskerinne. Etterhvert fatter forsvarsminister Brice mistanke om at hun treffer en annen og oppsøker henne. En voldsom konfrontasjon oppstår mellom dem og han ender opp med å dytte henne ned ei trapp slik at hun dør. For å unngå skandale, foreslår forsvarsministerens rådgiver å sette i gang en fiktiv etterforskning for å finne morderen. De to skaper et bilde av at morderen er en KGB-agent som hadde et forhold til den drepte. Tom blir utvalgt til å følge saken, men skjønner raskt hvordan det henger sammen. Etterhvert begynner bevismatrialene å snu seg mot Tom, og han skjønner at han for en hver pris må avsløre morderen for å gå fri selv. Det oppstår et kappløp med tiden.

## Om filmen
*Ingen utvei* fikk svært god omtale av de amerikanske kritikerne og har oppnådd så mye som 100% på Rotten Tomatoes. Den kjente amerikanske filmanmelderen Roger Ebert gav den «full pott». *[[VG]]s* anmelder gav den terningkast fire, mens *[[Dagbladet]]* gav den terning tre.

Den ble en moderat publikumssuksess i USA, hvor den innbrakte 35,5 millioner dollar.

## I rollene
* Kevin Costner – Tom Farrell
* Gene Hackman – Forsvarsminister David Brice
* Sean Young – Susan Atwell
* Will Patton – Scott Pritchard
* Howard Duff – Senator William 'Billy' Duvall 
* George Dzundza – Sam Hesselman
* Jason Bernard – Major Donovan 
* Iman Abdulmajid – Nina Beka 
* Fred Dalton Thompson – CIA direktør Marshall

## Referanser


## Eksterne lenker
* 
*
BUL

**BUL** kan sikte til:
* Bondeungdomslaget i Oslo
* Bondeungdomslaget i Nidaros
* Bondeungdomslaget i Tromsø
* IL Drammen BUL
* IL i BUL
* IL i BUL Tromsø
* Bossekop Ungdomslag
* IOK-landskode for Bulgaria (Bulgaria under OL)
Rainer Brüderle

**Rainer Brüderle** (født 22. juni 1945 i Berlin) er en tysk politiker (FDP). 10. mai 2011 ble han valgt til parlamentarisk leder for FDPs fraksjon i Forbundsdagen.

Brüderle er utdannet diplomøkonom. Han har vært økonomiminister i Rheinland-Pfalz (1987 til 1998) og var fra 1998 til 2009 viseparlamentarisk leder for FDPs fraksjon i Forbundsdagen. Fra 28. oktober 2009 til 12. mai 2011 var han minister for økonomi og teknologi i Angela Merkels andre regjering. Han er fra 10. mai 2011 leder av FDPs fraksjon i Forbundsdagen.

## Referanser
Ilse Aigner

**Ilse Aigner** (født 7. desember 1964 i Feldkirchen-Westerham i Oberbayern) er en  tysk politiker (CSU). Hun var mellom 2008 og 2013 Tysklands minister for ernæring, landbruk og forbrukersaker. Hun ble i 2013 utnevnt til minister og stedfortredende ministerpresident i Bayern.

Aigner er utdannet elektroingeniør og har arbeidet i industrien, blant annet med utvikling av elektriske systemer for helikoptre. 

Aigner ble i 1983 engasjert i Junge Union og ble i 1985 også med i Christlich-Soziale Union in Bayern. Hun var engasjert i lokalpolitikk og var fra 1994 til 1998 medlem av Landdagen i Bayern. 

Hun ble valgt til Forbundsdagen i 1998 og var fra 2008 til 2013 medlem av regjeringen Merkel II. 

Aigner ble ved valget i Bayern 2013 medlem av Bayerns landdag og deretter utnevnt til delstatsminister for næringsliv, medier, energi og teknologi, samt stedfortredende ministerpresident i regjeringen Seehofer II.
## Referanser

## Eksterne lenker
*
Philipp Rösler

**Philipp Rösler** (født 24. februar 1973 i Khánh Hưng i Sør-Vietnam) er en tysk politiker (FDP). Han var fra 12. mai 2011 til desember 2013 minister for økonomi og teknologi og visekansler i Angela Merkels andre regjering. Før det var han helseminister i samme regjering. 

Han ble 13. mai 2011 med 95 % av stemmene avgitt under partikongressen, valgt til leder av FDP i Tyskland. Etter valgnederlaget ved Forbundsdagsvalget høsten 2013, da FDP falt ut av Forbundsdagen, varslet han sin avgang og ble 7. desember etterfulgt av Christian Lindner som partileder.

Rösler er født i Vietnam og ble ni måneder gammel adoptert av tyske foreldre. Han er utdannet lege og har arbeidet som sanitetsoffiser i Bundeswehr.

Rösler har vært politisk aktiv i FDP siden 1992. Han har hatt sentrale verv i partiet og har vært innvalgt i regionforsamlingen for Region Hannover. I 2003 ble han valgt til landdagen  i Niedersachsen. I februar 2009 ble Rösler minister for økonomi, arbeid og samferdsel i Niedersachsen og ble samtidig viseministrepresident i delstaten. 
## Referanser


## Eksterne lenker
* Philipp Röslers hjemmeside
Peter Ramsauer

**Peter Ramsauer** (født 10. februar 1954 i Traunwalchen)  er en  tysk politiker (CSU). Han er fra oktober 2009 samferdselsminister i Angela Merkels andre regjering. 

Ramsauer er utdannet bedriftsøkonom (Diplom-Kaufmann) og møllermester. I 1985 avla han den økonomiske doktorgrad. Han har arbeidet i familiens mølle. 

Ramsauer har vært politisk aktiv i Christlich-Soziale Union siden ungdomsårene. Han har lokalpolitiske verv i Bayern og ble i 1990 valgt til Forbundsdagen.

## Referanser


## Eksterne lenker
*
Dirk Niebel

**Dirk Niebel** (født 29. mars 1963 i Hamburg) er en tysk politiker (FDP). Fra oktober 2009 til desember 2013 var han minister for samarbeid og økonomisk utvikling i Angela Merkels andre regjering.

Niebel tjenestegjorde i åtte år som fallskjermjeger i Bundeswehr og tok deretter diplomutdannelse i offentlig administrasjon. Han arbeidet deretter med arbeidsformidling.

Niebel var først medlem i Junge Union og Christlich Demokratische Union, men gikk ut i 1981. I 1990 meldte han seg inn i Freie Demokratische Partei. Han har vært kommunalpolitiker i Heidelberg. Han var medlem av Forbundsdagen fra 1998 til 2013, da FDP falt ut av parlamentet. Niebel ble i 2005 generalsekretær for FDP, en post han hadde til 2009.

## Referanser
Namibisk dollar

**Namibisk dollar** (ISO 4217-kode: *NAD*) har vært valutaen i Namibia siden 1993. Den forkortes vanligvis med dollartegnet $, eller alternativt N$ hvis man ønsker å skille den fra andre dollar-valutaer. Den er delt inn i 100 cent. Dollaren er bundet opp mot sørafrikansk rand i forholdet 1:1. Sørafrikansk rand er også lovlig betalingsmiddel i Namibia.

## Referanser
Birger Dannevig

**Birger Dannevig** (født 24. desember 1921, død 23. mai 1998) var en lokalhistoriker, forfatter, fotograf og XU-agent i Arendal.

Dannevig ble født på Hisøy av foreldre Alf Nicolay Dannevig (1886–1960) og Sofie Marie Knudsen (1884–1972). Han vokste opp i Flødevigen, og tok examen artium i 1941. Etter fullført handelsgymnas tok han dispasjøreksamen. Han arbeidet som forsikringssekretær hos Assuranceforeningen Gard, men sluttet for å jobbe som frilansskribent og senere som forfatter på fulltid. Han giftet seg i 1952 med mag.scient. Eva Henly (f. 1922).

Under andre verdenskrig var han leder for XU i Arendalsdistriktet, oppnevnt av Forsvarets overkommando i London i 1943.

## Bibliografi (utvalg)
* *Arendal. Noen trekk fra byen og omegnen*, 1950
* *Aust-Agder kraftverk : en 30 års beretning*, 1952
* *Arendals sjømannsforening gjennom 100 år*, 1954
* *Aktieselskabet Arendals Fossekompani 1896 – 1911 – 1961*, 1960
* *AS Arendal Smelteverk 1912 – 1962*, 1962
* *Arendal Sparebank 1825-1889-1964*, 1963
* *Arnt J. Mørland 1916-1966*, 1966
* *Farsunds sjøfarts historie*, 1967
* *Ved den gamle kongevei. A/S Haugesunds Sjøforsikringsselskaps grunnlag og utvikling*, 1967
* *Skip og menn. Den norske handelsflåtes krigsinnsats 1939–1945*, 1968
* *Arendal og næringslivet, noen historiske trekk*, 1968
* *Norsk skipsfarts historie*, 1969
* *Sykehuset i Aust-Agder 1920-1970* 1970
* *Grimstads sjøfarts historie*, 1971
* *Ugland, skipsbyggere – skipsførere – skipsredere gjennom 200 år*, 1972
* *Arendal gjennom skiftende tider 1528–1723–1973*, 1973
* *Th. Brøvig*, 1974
* *Arendals meieri : 1906 – 1956 – 1976*, 1976
* *Sydhavet i sol og storm, fra norsk skipsfarts pionertid i Stillehavet*, 1976
* *Tønnevolds rederi 1878-1978*, 1977
* *Arendals Dampskibsselskab 1857-1982*, 1982
* *Aust-Agder rederiforening 1956-1981*, 1982
* *Skipene fra Norge. Fortellingen om den gamle norske skipsfart på Det fjerne østen – særlig Kina og øyene i Ostindia*, 1982
* *Sagaen om en sørlandsbygd. Eide sogns historie* bind 1, 1972, bind 2, 1984
* *Arendalsregionens krigshistorie. Arendalsregionen og dens handelsflåte 1939–1945*, 1985, ISBN 8299131308
* *Vår siste skværrigger i fraktefart. Barken Pehr Ugland's historie*, 1987

## Referanser
Taylor Mitchell

**Taylor Josephine Stephanie Luciow** bedre kjent som **Taylor Mitchell** (født 27. august 1990 i Toronto, Ontario; død 28. oktober 2009) var en canadisk artist og utøver av folk-genren. 

## Karriere
Mitchell hadde på egen hånd gitt ut albumet ''For your consideration' i mars 2009.
I juni 2009 ble hun invitert til å opptre på Winnipeg Folk Festival den etterfølgende måneden.  Noen få dager før sin død ble hun nominert til Canadian Folk Music Award for Young Performer of the Year. 

Hun startet på en turné 23. oktober 2009 og skulle opptre i New Brunswick, Nova Scotia og Prince Edward Island. hun skulle også opptre i Sydney, Nova Scotia den kvelden hun døde.

## Død
Den 19 år gamle country- og folkesangerinnen bega seg alene ut på fottur i Cape Breton Highlands nasjonalpark. Der skal hun ha blitt angrepet av to prærieulver. Andre fotturister som befant seg i området hørte hennes skrik og fikk ringt vaktene i nasjonalparken. 

Da de kom til stedet skjøt de mot prærieulvene, en skal ha blitt såret men begge kom seg likevel unna. 

Taylor Mitchell lå blødende på bakken og skal ha vært svært skadet. 

– Hun hadde mistet mye blod, sier redningsmann Paul Maynard til nyhetsbyrået AP. Mitchell ble fraktet med helikopter til sykehuset i provinshovedstaden Halifax, men livet sto ikke til å redde.

## Referanser


## Eksterne lenker
* 
* 
* 
*
Legemiddelindustrien

**Legemiddelindustrien** (**LMI**), tidligere Legemiddelindustriforeningen, er en bransjeforening for legemiddelindustrien i Norge. Norske og utenlandske legemiddelselskaper som utvikler, produserer, selger eller markedsfører legemidler i Norge kan være medlem av foreningen. LMI skal være en bransjeforening for både store, multinasjonale selskaper og små, norske gründerselskaper som opererer på legemiddel- og det såkalte «*life sciences*»-området. Foreningen har som formål å ivareta medlemmenes bransjemessige interesser og arbeide for å sikre bransjen gode rammebetingelser. 

Det omsettes legemidler i Norge for 18 milliarder kroner, LMIs medlemmer står for i overkant av 80 prosent av denne omsetningen. I LMIs 44 medlemsbedrifter er det noe over 4&nbsp;000 ansatte. LMIs administrasjon har 12 ansatte. LMI er tilsluttet Norsk Industri og har 51 medlemsfirmaer (13. oktober 2010).

Karita Bekkemellem var administrerende direktør fra 2009 til 2022.

LMI eier Felleskatalogen AS, som blant annet utgir *[[Felleskatalogen]]*, og Farmastat Norsk legemiddelstatistikk AS, som produserer og selger legemiddelstatistikk.

## Referanser


## Eksterne lenker
* 
*
Løpemeter

**Løpemeter** brukes ofte i sammenheng med kjøp av for eksempel byggevarer som har pris pr. meter. Det samme gjelder for tekstiler/gardinlengder, ofte kalt metervare.

Måleenheten som brukes der noe som selges også kan selges med kvadratmeter som prisenhet. 

En husvegg er gjerne 25 kvm, men har kanskje 10 kvm vindusflater. Dagens kledningsbord for hus, for eksempel, selges med not og fjær i endene, slik at de kan legges fortløpende og dermed uten svinn. Med en gitt bordbredde, er det enkelt å regne ut hvor mange løpemeter bord som trengs. 

Lignende regnestykker kan gjennomføres for listverk og tildels golvkledning/takdekning.

Bordene (plankene) er også påført lengdemål, slik at bruker kan plukke med seg tilstrekkelig antall plank som tilsammen passer med antall løpemeter for å kle veggen.
Alexander Høyem

**Alexander Høyem** (født 2. januar 1981 i Oslo) er en norsk tidligere tennisspiller som representerte Ullern Tennisklubb i Oslo. Høyem vant Norgesmesterskapet i mixed double utendørs i 2002, 2004–2006, alle sammen med Karoline Brekke Borgersen og Norgesmesterskapet single innendørs i 2003.

Høyem har vært elev på Norges Toppidrettsgymnas og er utdannet ved Murray State University i USA. 

Han har blitt tatt ut på det norske Davis Cup-laget ved flere anledninger, men har ikke fått spille.

## Referanser




## Litteratur
*
Kolltveittunnelen

**Kolltveittunnelen** er en tunnel på riksvei 555 i Øygarden kommune. Den er 1&nbsp;070 meter lang og ble åpnet i 1992. Samtidig med bygging av tunnelen ble riksvei 561 lagt om fra Steganeset og til vestre tunnelmunning. Målet var å lede trafikken både fra syd og nord gjennom tunnelen og unngå denne trafikken gjennom tettstedet Kolltveit. I tillegg ville man unngå den bratte Bildøybakken som ofte var en utfordring på vinterstid.

Tunnelen tar i praksis all trafikk fra Store Sotra til Litlesotra og Bergen og har en årsdøgntrafikk på rundt 19&nbsp;000 kjøretøy. Tunnelen tilfredsstiller dagens krav til ventilasjon, belysning og sikkerhetsutrustning.

I oktober 2009 ble det oppdaget løse masser i tunnelens tak, og den ble umiddelbart stengt for utbedring.

I perioden 2023 - 2027 bygges et løp til, så at veien får fire kjørefelt.

## Trafikkutvikling
Årsdøgntrafikken i tunnelen siden 2007.

## Galleri


## Se også
*Veitunneler i Norge

## Referanser


## Eksterne lenker
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'1_1))/@-43883,6730525,12/vegobjekt:82284289:008ec2:67)
Liste over Hellas’ presidenter

**Liste over [[Hellas]]' presidenter** 1924–1935 og 1973–. 

  

## Se også
*Hellas' visepresident

## Kilder
*
*
UFC 49

***UFC 49: Unfinished Business*** var et MMA-arrangement i regi av UFC i Las Vegas, Nevada, USA 21. august 2004. Hovedkampen var den andre returkampen (tredje totalt) mellom Randy Couture og Vitor Belfort for UFC lett tungvekt tittelen.

## Resultater

### Innledende kamper
***Lettvekt:  [[Yves Edwards]] vs.  [[Josh Thomson]]**
:Edwards vant med KO (hodespark) 4:32 i 1. runde.

***Weltervekt:  [[Karo Parisyan]] vs.  [[Nick Diaz]]**
:Parisyan vant med delt avgjørelse. (28-29, 29-28, 30-27)

***Weltervekt:  [[Chris Lytle]] vs.  [[Ronald Jhun]]**
:Lytle vant med submission (guillotine choke) 1:17 i 2. runde.

### Hovedkamper
***Tungvekt:  [[Justin Eilers]] vs.  [[Mike Kyle]]**
:Eilers vant med KO (slag) 1:14 i 1. runde.

***Mellomvekt:  [[Matt Lindland]] vs.  [[David Terrell]]**
:David Terrell vant med KO 0:24 i 1. runde.

***Lett tungvekt:  [[Chuck Liddell]] vs.  [[Vernon White]]**
:Liddell vant med KO (slag) 4:05 i 1. runde.

***Mellomvekt:  [[Joe Riggs]] vs.  [[Joe Doerksen]]**
:Riggs vant med submission (slag) 3:39 i 2. runde.

***Lett tungvekt tittelkamp:  [[Vitor Belfort]] (c) vs.  [[Randy Couture]]**
:Couture vant med TKO (stopet av lege) etter slutten av 3. runde. Couture ble dermed UFC lett tungvekt tittelholder for andre gang.
Norsk Villsaulag

**Norsk Villsaulag** er en interesseorganisasjon for villsaubønder. Laget ble opprettet i 1995. Det arbeider med telling av sau og kontrollerer forholdene for villsau i Norge og arbeider for å sikre kvaliteten på villsau.  Villsau er et varemerke på produkter fra gammelnorsk sau som beiter på lyng og går ute hele året.

## Referanser


## Eksterne lenker
*
Moan Kunstgress

**Moan Kunstgress** er en fotballbane på Storsteinnes i Balsfjord kommune. Kunstgressbanen ble åpnet den 29. september i 2006.

Moan Kunstgress er hjemmebanen til Storsteinnes idrettslag, og del av Moan idrettspark.

I 2022 skiftet Moan idrettspark navn til Element Nor Arena.

## Referanser
Seattle Sounders FC

**Seattle Sounders FC** er et amerikansk fotballag fra Washington som spiller i Major League Soccer (MLS). Laget ble grunnlagt i 2007, og spiller sine hjemmekamper på Lumen Field i Seattle. Kristiansund BKs utviklingsleder Leonard Totev spilte for klubben på starten av 2000-tallet.

Klubben er populær i hjembyen, og har hatt fire hjemmekamper med over 60&nbsp;000 tilskuere siden oktober 2011. I 2012-sesongen hadde de i gjennomsnitt 43&nbsp;104 tilskuere på hjemmekampene sine &ndash; omtrent 20&nbsp;000 mer enn neste lag lista, Los Angeles Galaxy.

## Spillerstall

### Utlånte spillere

## Referanser


## Eksterne lenker
*
UFC 48

***UFC 48: Payback*** var et MMA-arrangement i regi av UFC i Las Vegas, Nevada, USA 19. juni 2004. 

## Resultater
### Innledende kamper
***Mellomvekt:  [[Trevor Prangley]] vs.  [[Curtis Stout]]**
:Prangley vant med submission (neck crank) 1:05 i 2. runde.

***Lettvekt:  [[Matt Serra]] vs.  [[Ivan Menjivar]]**
:Serra vant med enstemmig avgjørelse. (30-27, 30-27, 30-27)

***Weltervekt:  [[Georges St. Pierre|Georges St-Pierre]] vs.  [[Jay Hieron]]**
:St-Pierre vant med TKO (slag) at 1:42 i 1. runde.
 
### Hovedkamper

***Mellomvekt:  [[Phil Baroni]] vs.  [[Evan Tanner]]**
:Tanner vant med enstemmig avgjørelse. (30-27, 30-27, 29-28)

***Weltervekt:  [[Frank Trigg]] vs.  [[Dennis Hallman]]**
:Trigg vant med TKO (slag) 4:15 i 1. runde.

***Weltervekt:  [[Matt Hughes]] vs.  [[Renato Verissimo]]**
:Hughes vant med enstemmig avgjørelse. (29-28, 30-27, 30-27)

***Tungvekt tittelkamp:  [[Tim Sylvia]] vs.  [[Frank Mir]]**
:Mir vant med teknisk submission (armbar) 0:50 i 1. runde. Dommer Herb Dean stoppet kampen da han så Sylvia sin arm åpenbart brekke. For Sylvia og deler av publikum virket det som en tidlig stopp av kampen, men det viste seg senere at armen hadde brukket på flere steder. Mir tok med det den ledige UFC tungvekt tittelen, og påførte samtidig Sylvia hans første tap i sin profesjonelle karriere etter 16 strake seiere. 

***Tungvekt:  [[Ken Shamrock]] vs.  [[Kimo Leopoldo]]**
:Shamrock vant med TKO (kne) 1:26 i 1. runde.

## Referanser
Gunnar Næsheim

**Gunnar Næsheim** (født 5. november 1954) prost i Bærum prosti siden 2009. Tidligere sokneprest i Lommedalen menighet fra 1991, og har bekledd roller som både prest, kateket og daglig leder i andre Bærums-menigheter.

Næsheim er også styremedlem i Lovisenberg Diakonale Høgskole AS og varamedlem i styret for Diakonissehusets Eiendomsstiftelse.

## Referanser
Storsteinnes skole

**Storsteinnes skole** er en barne- og ungdomsskole i Storsteinnes i Balsfjord kommune i Troms. Den er den største barne- og ungdomsskolen i kommunen. Skolen har undervisning for elever fra 1. til 10. klasse, samt skolefritidsordning for elever fra 1. til 4. klasse. Skolen var ferdigbygget i 2010.

## Eksterne lenker
* Storsteinnes skole
Anne Brit Aasland

**Anne Brit Aasland** (født i Stavanger i 1951) er en norsk teolog, sosialantropolog, coach og forfatter.

## Prest
Hun har hovedsakelig vært ansatt i Bærum prosti, der hun har arbeidet på krisesenter og i fengsel, og var prest i Bryn menighet fra 1997 til 2009. I 2009 ble hun seniorprest i Bærum prosti. Julen 2018 tiltrådte hun som pastor i Mindekirken i Minneapolis i delstaten Minnesota, USA.

## Forfatter
Aasland har skrevet en rekke artikler om samhandling mellom mennesker. I 1992 ga hun ut boka *Kjærlighet over kjærlighetens grenser. Kvinnemishandling på norsk* på Universitetsforlaget. Hun ga den ut på nytt i 2001 på eget forlag.

## Referanser
Espen Ixtlan

**Espen Ixtlan** (født 3. mars 1966 i Asker) er en norsk fotograf, nå bosatt i Fredrikstad. Han er utdannet ved Fotojournalistutdanningen ved Høgskolen i Oslo 1995-97.

## Utstillinger og priser
Han har hatt tre separatutstillinger i 1998, 2000 og 2008. Vinner av årets sportsbilde 1996 og tredje pris portrett samme år i Østfold Journalistlags årlige konkurranse.

## Bibliografi
* *Evolution has left the building...thank God!*, en fotodokumentar om Apoptygma Berzerk fra deres verdensturnè Rocket Science Tour 2009.

## Referanser
Empirisk forskning

**Empirisk forskning** er forskning basert på erfaring om, og iakttakelser, av fenomener og hendelsesforløp – gjerne i form av eksperimenter.

Tankegangen om empirisme som basis for sikker viten hadde sitt høydepunkt fra ca. midten av 1800-tallet og fram mot den andre verdenskrigen, med basis i engelsk filosofi. Empiristene godtok primært det som kunne sees, måles og veies, og var tilbøyelige til å forkaste som sikker viten alt som ikke lot seg gjenta eller iakttas av flere med samme beskrivelse som resultat. Eksperimenter skulle for eksempel være beskrevet og utført på en slik måte at de kunne gjentas, og forskjeller måtte være forklarlige for eksempel ut fra statistiske kriterier.

I nyere tid er der dukket opp tanker om at en som eksperimentator også er deltaker, og dermed ikke helt uhildet som iakttaker. Kravene til akseptabel forskning er likevel de samme i dag.
Milea

**Milea** er et sjeldent kvinnenavn med flere opprinnelser og betydninger. Navnet er mest brukt i Norden.

## Etymologi
*Milea* er en variant av *Miley* eller *Milia*. *Miley* har engelsk opprinnelse, som en kortform av kallenavnet *Smiley*, «smilende». *Milia* har flere opprinnelser, blant annet kortform av *Emilia* eller *Aimilia*, «rival», en feminin form av *Milo*, «kjær» eller «barlind» eller en feminin form av *Miliu*, «rival».

*Milea* kan også være en variant av *Mile* og *Mila*, som igjen har slavisk opprinnelse og betyr «kjær» eller «elsket», fra det slaviske elementet *milŭ*.

Andre relaterte navn er: Malia, Malie, Malea, Milee, Miley, Milie, Milia, Maleah og Maleia.

## Utbredelse
*Milea* er et svært sjeldent navn. Det er mest brukt i Norden.

|}

## Kjente personer med navnet
Personene i listen er ordnet kronologisk etter fødselsår.
* Ada Milea (f. 1975), rumensk skuespiller og sanger

## Referanser


## Eksterne lenker
*
Arkeologiåret 1898

**Arkeologiåret 1898** er en oversikt over blant annet utgravninger, fødte og avdøde personer med tilknytning til arkeologi i 1898.

## Utforskning
* Utforskningen begynner av funnstedet Assur utført av tyske arkeologer.

## Utgravninger
* J.E. Quibell graver ut kongelige residenser for forskjellige tidlige egyptiske konger i Hierakonpolis i Øvre Egypt.
* Utgravninger av Bremetennacum (Ribchester), Lancashire, England (1898&ndash;9).

## Funn
* Mars – Victor Loret oppdager Amenhotep IIs mumie i gravstedet hans KV35 i Kongenes dal i Egypt i den opprinnelige sarkofagen, sammen med et mumiegjemmested som inneholder flere faraoer fra Det nye rike i Egypt, inkludert Thutmose IV, Seti II og Ramesses III, IV og VI.
* Sommer – Bleasdale-sirklen, en tømmer- og jordvoll fra bronsealderen i Lancashire, England, blir oppdaget av Thomas Kelsall.
* I Egypt blir Narmerpaletten funnet av J.E. Quibell under utgravningene av kongelige residenser for forskjellige tidlige egyptiske konger i Hierakonpolis i Øvre Egypt.
* Karakorum blir identifisert som den tidligere Mongolhovedstaden av Nikolai Yadrintsev, som oppdager orchonskrift under den samme ekspedisjonen.
* Willie Peppé oppdager, under utgraving av en stupa i Piprahwa Kot, aske hevdet å være av Buddha.
* Påståtte funn av Kensingtonsteinen i Minnesota.

## Fødsler

* 27. mars – Mårten Stenberger, svensk arkeolog og professor i arkeologi ved Uppsala universitet (død 1973)
* 30. mai – Leiv Amundsen, norsk klassisk filolog og papyrolog (død 1987)
* 1. juni – Doro Levi, italiensk arkeolog og kunsthistoriker (død )
* 29. juli – A. J. Arkell, britisk arkeolog, historiker og koloniadministrator som gjorde arbeid i Sudan og Egypt (død 1980)
* 23. august – Ola Apenes, norsk arkeolog (død 1943
* 15. september – Bjørn Hougen, norsk arkeolog (død 1976)
* 7. oktober – Alessio De Bon, italiensk arkeolog (død 1957)
* 22. november – Paul Sidney Martin, arkeolog og antropolog fra USA (død 1974)
* 5. desember – Mikhail Artamonov, russisk historiker og arkeolog (død 1972)
* 14. desember – Alexander Langsdorff, tysk arkeolog (død 1946)
* Aziz Suryal Atiya, egyptisk koptolog og historiker (død 1988)

## Dødsfall

## Referanser
FNs sikkerhetsråds resolusjon 1696

**FNs sikkerhetsråds resolusjon nr. 1696** ble vedtatt av Sikkerhetsrådet den 31. juli 2006. Resolusjonen ble foreslått av Kina, Frankrike, Tyskland, Russland, Storbritannia og USA og krevde at Iran stanset sin anrikning av uran. Resolusjonen ble vedtatt med fjorten stemmer for og en stemme mot (Qatar).

Irans manglende evne til å svare tilfredsstillede førte til Sikkerhetsrådets resolusjon 1737 av 23. desember 2006, der sanksjonene ble anvendt. Disse sanksjonene ble ytterligere trappet opp ved Sikkerhetsrådets resolusjon 1747 av 24. mars 2007.

## Eksterne lenker
*
Kirkegata (Trondheim)

:*Se [[Kirkegata|pekerside]] for flere forekomster av Kirkegata.*
**Kirkegata** (1a–69) er en gate på Møllenberg og Rosenborg i Trondheim som strekker seg nordøst fra Asylbakken til Innherredsveien gjennom Gamle Kongevei. Kirkegata ble oppkalt etter Bakke kirke som ligger på vestsiden av gata i 1878. Gata er preget av trehusbebyggelse og mindre bygårder, og området har tradisjonelt vært tilholdssted for byens arbeiderklasse.

## Bygninger og annet langs Kirkegata
* **1:** Patrisierbygning reist i 1880.
* **5:** Bygning hvor fiolinist Arve Tellefsen vokste opp.
* **14:** Bygården «Småtta».

## Litteratur
*

## Eksterne lenker
* Flickr.com – Bildesøk på Kirkegata
Rappslekta

:*For idrettslaget fra Trondheim, se [[Sportsklubben Rapp]]. For musikkstilen, se [[rapping]].*

* engrapp
* fjellrapp
* lundrapp
* markrapp
* mykrapp
* tunrapp
* blårapp
* tussokgress

**Rapp** (*Poa*) er en slekt i gressfamilien (*Poaceae*), med omkring 500 arter. Bladene er smale, foldede eller flate med en båtformet bladspiss. De fleste artene er flerårige. Slekten hører hjemme i tempererte, polare og alpine (til dels høyalpine) strøk og finnes både på nord- og sørhalvkulen. Flere arter har sirkumpolar utbredelse. Blårapp (*Poa glauca*) finnes på Svalbard, Grønland, de nordligste provinsene i Canada, og helt nord på fastlandet i Sibir I Nord-Amerika går den sørover til Arizona (derimot er den ikke funnet i «The Bluegrass State», Kentucky). I Norge er den funnet i alle landets fylker, sjeldnest nær kysten mellom Stavanger og svenskegrensen. 

Tussokgress vokser i Sør-Amerika på øyer i Sør-Atlanteren.

## Rapp i Norge
I Norge er det funnet 18 viltvoksende arter. Rapp finnes nærmest overalt i Norge, og flere arter går høyt til fjells og langt nord. En undersøkelse av fjellfloraen i Midt-Norge viste at mykrapp (Poa flextuosa) og fjellrapp (Poa alpina) var blant de planter som gikk høyest opp på toppene.. Blårapp er vanlig på Spitsbergen og er kjent fra ett sted på Nordaustlandet Lundrapp, tunrapp, engrapp og markrapp er andre vanlige arter i Norge.

For bruk i grøntanlegg regnes engrapp og veirapp blant de mest vinterherdige, mens tunrapp er svært utsatt for vinterskader Engrapp og tunrapp skal egne seg på slitasjeutsatte steder som fotballbaner.

## Etymologi
Rapp (rap(s)gress osv.) skal komme fra norrønt *hrapi*, lavt tre hvis grener ligger langs bakken. Det er ikke i slekt med *rapp* (= slag, f.eks. rapp over fingrene og musefellen Rapp), *rapp* i betydningen rask, *rappe* (= stjele), eller musikkstilen *rapping*. Betegnelsen *bluegrass* stammer fra USA etter den blåaktige toppen på flere arter. På britisk-engelsk brukes *meadowgrass*.

## Referanser


## Eksterne lenker
* 
* Hjamar Falk og Alf Torp: *Etymologisk ordbog over det norske og det danske sprog*, Bjørn Ringstrøms Antikvariat, Faksimileutgave, 1992, ISBN 82-90520-16-6. Utkom første gang 1900-06.
Arkeologiåret 1897

**Arkeologiåret 1897** er en oversikt over blant annet utgravninger, fødte og avdøde personer med tilknytning til arkeologi i 1897.
__NOTOC__
## Utforskninger
* Rudolf Ernst Brünnow og Alfred von Domaszewski begynner en toårig ekspedisjon til Den arabiske halvøy, inkludert Petra.

## Utgravninger
* Utgravninger av Glastonbury Lake Village av Arthur Bulleid og Harold St George Gray begynner.
* Maud Cunnington foretar sine første utgravninger i området Devizes.

## Publikasjoner
* William Copeland Borlase – *The [[Dolmen]]s of Ireland: their distribution, structural characteristics, and affinities in other countries, together with the folklore attaching to them; supplemented by considerations on the anthropology, ethnology, and traditions of the Irish people* (3 bind, London).

## Funn
* 4. august – *[[La dama de Elche]]* (skulptur fra 300-tall f.kr.) blir funnet nær Elche i Spania.
* *[[Colignykalenderen]]*.
* *[[Alekanovo-inskripsjonen]]*.
* Yde-jenten, et moselik, oppdages i Drenthe, Nederland.

## Fødsler

* 1. januar – Pirro Marconi, italiensk arkeolog (død 1938)
* 16. januar – Carlos Pellicer, meksikansk poet og arkeolog (død 1977)
* 19. januar – Natacha Rambova, manusforfatter, dramatiker og egyptolog fra USA (død 1966)
* 21. januar – Jole Bovio Marconi, italiensk arkeolog (død 1986)
* 3. mars - Jocelyn Toynbee, britisk arkeolog, numismatiker og kunsthistoriker (død 1985)
* 23. mars - Marcel Homet, fransk arkeolog og antropolog (død 1982)
* 9. juli – Friedrich Wimmer, østerriksk general, jurist og arkeolog (død 1965)
* 10. august - Erich Boehringer, tysk arkeolog og numismatiker (død 1971)
* 21. august - V. E. Nash-Williams, walisisk arkeolog (død 1955)
* 13. september – Erich Friedrich Schmidt, amerikansk arkeolog av tysk avstamming (død 1964)
* 12. oktober – Anathon Bjørn, norsk arkeolog (død 1937)
* 30. oktober – Einar Gjerstad, svensk arkeolog, arbeidet spesielt med oldtidens Kypros og Italia (død 1988)
* Hamit Zübeyir Koşay, tyrkisk arkeolog og etnolog (død 1984)

## Dødsfall
*10. januar – Kristian Bahnson, dansk arkeolog og etnograf (født 1855)
*23. april – Girolamo Torquati, italiensk historiker og arkeolog (født 1828)
*5. mai – James Theodore Bent, britisk oppdagelsesreisende og arkeolog (født 1852)

## Referanser
Kåre Lerum

**Kåre Norvald Lerum** (født 4. desember 1939 i Sogndal) er en norsk forretningsmann og lokalpolitiker.

Lerum er utdannet ved hermetikkfagskolen i Stavanger, der han var ferdig i 1959. I 1976 overtok han familiebedriften A/S Lerums Saftfabrikk. Han var konsernsjef for Lerum-konsernet til 2004.

Lerum har vært aktiv i lokalpolitikken. Han har vært medlem av kommunestyret i Sogndal kommune og var fra 1978 til 1982 ordfører i Sogndal. Lerum representerte da partiet Høyre. I 2002 meldte han seg inn i Fremskrittspartiet.

Kongen utnevnte i 2005 Lerum til ridder av 1. klasse av St. Olavs Orden «for hans innsats for norsk nærings- og kulturliv.»

## Referanser
Tina Bru

**Tina Bru** (født 1986) er en norsk PR-rådgiver og tidligere politiker (Høyre).

Hun var stortingsrepresentant for Rogaland 2013–2025 og 2. nestleder i Høyre fra 2020. Bru var olje- og energiminister i Erna Solbergs regjering fra januar 2020 til regjeringen gikk av i oktober 2021.

I 2025 ble hun ansatt i PR-byrået First House.

## Liv og virke
### Bakgrunn
Hun har årsstudium i religionsvitenskap fra Universitetet i Stavanger fra 2009 og bachelorgrad i endringsledelse fra Handelshøyskolen BI fra 2012. 

Bru bor i Sandnes, vokste opp på Østlandet, men har også bodd flere år i USA som barn. Hun er gift og har ett barn.

### Politikk
I 2005 meldte hun seg inn i Unge Høyre. Hun var 2. nestleder og fylkessekretær i Rogaland Unge Høyre 2006–2007, leder i Rogaland Unge Høyre 2007–2008, medlem av Eiganes og Våland bydelsutvalg 2007–2011 og medlem av Unge Høyres sentralstyre 2008–2010. Hun var politisk rådgiver for Stavanger Høyre og Høyres bystyregruppe 2008–2010, Rogaland Høyre 2011–2012 og fylkesordfører Janne Johnsen 2012–2013.

Bru var 1. vararepresentant til Stortinget fra Rogaland 2009–2013 og møtte en tid for Arve Kambe. Bru ble medlem av Stavanger bystyre og Rogaland fylkesting i 2011. Høsten 2012 ble Bru nominert som Høyres 4. kandidat til Stortinget fra Rogaland foran stortingsvalget i 2013.

På Høyres landsmøte i september 2020 ble hun valgt til Bent Høies etterfølger som 2. nestleder i Høyre. 

#### Stortingskomiteer
* 2021–2025: 1.nestleder i Finanskomiteen
* 2016–2020: 2.nestleder i Energi- og miljøkomiteen
* 2013–2016: Medlem av Energi- og miljøkomiteen

#### Regjering
24. januar 2020 ble Tina Bru utnevnt til olje- og energiminister i Erna Solbergs regjering, etter at Fremskrittspartiet gikk ut av regjeringen samme dag. Mange uttrykte store forventninger til Bru som statsråd, og utnevnelsen ble godt mottatt av mange i industrien og energibransjen. 14. oktober 2021 gikk Bru av sammen med resten av Erna Solbergs regjering.

### Podkast
Bru er sammen med Henrik Asheim og Peter Frølich programledere i podkasten *Stortingsrestauranten*.

## Referanser




## Eksterne lenker
* 
* 
* 
* 
*
Revisjonsstans

**Revisjonsstans** er en omfattende form for forebyggende vedlikehold som krever stopp av hele produksjonslinjer eller deler av denne i et bestemt tidsrom. Ved en revisjonsstans gjennomføres full overhaling av hele produksjonsanlegget etter en gitt plan og omfatter større vedlikehold, inspeksjoner, utskiftninger av nødvendig utstyr, samt modifikasjoner eller nyinstallasjoner.

Begrepet er mye brukt innen olje- og gassindustrien. Andre eksempler på revisjonsstans er C- og D-sjekker innen flyindustrien.

## Referanser
Klostergata (Trondheim)

**Klostergata** (1–91) er en gate ved Elgeseter og Øya i Trondheim som strekker seg nordvestover fra Vollabakken til parkeringsplassen ved Trondheim Spektrum på nordre del av Øya. Gata er oppkalt etter Elgeseter kloster, som lå i dagens Klostergata 47. Klostergata følger et gammelt veiløp, og over det nå igjenfylte Klosterdalen øst for klosterets beliggenhet, gikk gata over en steinhvelvsbro.

## Bygninger og annet langs Klostergata
* **1:** Hovedbygningen til Elgeseter gård.
* **3:** Tidligere tomt for Vollan kretsfengsel, står nå ubebygd med planer om utvidelse av Studentersamfundet i Trondhjem.
* **14:** Treetasjers bygård oppført i 1910.
* **21:** Tidligere bygning for Elgeseter apotek, som eksisterte i perioden 1912 til 1995.
* **29:** Villa Bloksberg, oppført i nyrenessanse 1880–1884 (arkitekt Christian Christie). Adressen er også den samme for Bloksberg studentby, som inneholder 93 boenheter.
* **37:** Tidligere eiendom for bygården Opdal, som ble revet i 1961 og erstattet av en moderne leiegård.
* **46:** Tidligere bygning for Elgeseter fabrikker AS (ELFAS) som drev kjemisk– og næringsmiddelproduksjon. 
* **47:** Beliggenhet for Elgeseter kloster, som nå ligger i ruiner under gatenivå. Dette området skal angivelig også være gravplassen til Harald Hardråde.
* **48:** Femetasjers bygg oppført 2010 som huser dagligvarebutikk (Coop Prix Øya) og Klinikk for rus og avhengighetsmedisin, St. Olavs Hospital.
* **56:** Tilhører Studentsamskipnanden i Trondheim, og huser totalt 63 hybler fordelt på 7-manns-kollektiv.
* **60:** Klosterbakken, også kalt Fortuna. Bygård oppført i 1954 for å skaffe hjem til døve.
* **65:** Tidligere eiendom for landstedet *«Annalund»*, som ble revet rett etter andre verdenskrig.
* **72a:** Tidligere gård kalt *«Elvegården»* og siden *«Den røde rubin»*, etter å ha vært barndomshjem for forfatteren Agnar Mykle. Gården ble revet i 1969.
* **78–82:** Nidarlund, tidligere landsted som ble revet etter andre verdenskrig og erstattet av boligblokker.
* **86:** Øya stadion
* **87:** *«Rosenlund»*, et toetasjers bolighus med markant trappegang.
* **90:** Trondheim Spektrum
* **91:** Tennisanlegg med fire baner og hall for Trondhjems Tennisklubb.

## Referanser


## Litteratur
*
*

## Eksterne lenker
* Flickr.com – Bildesøk på Klostergata
Aage Müller-Nilssen

**Aage Müller-Nilssen** (født 29. februar 1940, død 1. mai 2022) var en norsk prest og generalsekretær i Kirkens Bymisjon.

Müller-Nilssen arbeidet i Kirkens Bymisjon fra 1974 og spilte en sentral rolle i utbygging av organisasjonens virksomhet. Han var generalsekretær i organisasjonen fra 1974 til 1998. Senere arbeidet han som seniorkonsulent og også som gateprest i Tønsberg. Han ble pensjonert fra Kirkens Bymisjon i 2007.

Müller-Nilssen ble utnevnt til ridder av 1. klasse av St. Olavs Orden i 2005 for sin humanitære innsats.

## Referanser
Fyrstinnen av Asturias’ pris for naturvitenskap og teknologi

**Fyrstinnen av Asturias' pris for naturvitenskap og teknologi** (spansk: *Premio Princesa de Asturias de Investigación Científica y Técnica*) er en pris som siden 1981 årlig tildeles for innsats innen naturvitenskap og teknologi. Den er en del av en Fyrstinnen av Asturias-prisene. De deles ut årlig i Oviedo.

Prisen ble etablert i 1981 av Fundación Princesa de Asturias og har navn etter tittelen til Spanias kronprinsesse. Den var først kjent som Fyrsten av Asturias-prisen, men etter at Felipe i 2014 ble konge og datteren Leonor ble kronprinsesse med tittelen fyrstinne av Asturias, skiftet navnet til Fyrstinnen av Asturias-prisen. Stiftelsen endret samtidig navn til Fundación Princesa de Asturias.

Prisen består av en skulptur laget av kunstneren Joan Miró og et pengebeløp på  euro.

## Mottagere av Fyrstinnen av Asturias' pris for naturvitenskap og teknologi

## Referanser


## Eksterne lenker
* Oversikt over mottagere, fra Fundación Príncipe de Asturias
Glitter

**Glitter** er en slags dekorasjon av tynne sammenbundne metallglinsende striper som kan minne om iskrystaller. Opprinnelig var det girlander av metall til bruk for juledekorasjon. Moderne glitter er vanligvis et plastprodukt, og brukes speisilet for å pynte juletrær. Det kan også henge fra taket eller omkranse statuser, lampeføtter eller andre gjenstander. Glitteret ble oppfunnet i Nürnberg, Tyskland, i 1610, og var opprinnelig laget av sølv.

## Historikk

Glitter ble oppfunnet i Nürnberg omkring 1610. Opprinnelig ble det laget av ekstruderte tråder av sølv. Fordi sølv korrodereres raskt, ble andre blanke metaller brukt som erstatning.

Tidlig på 1900-tallet tok produsenten i bruk billigere aluminium-basert glitter. Frankrike var verdenslende i produksjonen inntil første verdenskrig. Produksjonen opphørte under krigen på grunn av . metallmangel.

Blyfolie ble ofte brukt i glitterproduksjonen gjennom 1900-tallet. Etter 1960 ble blyglitter faset ut, da det var bekymring for at barn skulle bli eksponert for blyforgiftning. I USA, konkluderte Food and Drug Administration (FDA) i august 1971 at blyglitter utgjorde en unødvendig helserisiko for barn, og overbeviste produsenter og importører om å frivillig stoppe bruken av bly fra 1. januar 1972. FDA innførte ikke direkte forbud, da det ikke forelå tilstrekkelig sterke indikasjoner på den eventuelle helsefaren."

Moderne glitter blir vanligvis laget av polyvinylkloridfilm (PVC) dekket av et metallisk lag. Polyetylentereftalat jhar også blitt brukt.

## Symbolsk bruk
Tyskere snakker om rader av militære medaljer og dekorasjoner som «Lametta» (tysk for glitter), når standspersoner pynter seg i fulle regalia eller på høyt formalitetsnivå. Uttrykket ble skapt for å beskrive Hermann Görings framtoning, f.eks. i en  «Chanson» av Claire Waldoff, «Rechts Lametta, links Lametta, Und der Bauch wird imma fetta» (til høyre glitter, til venstre glitter, og vommen blir stadig feitere).

Komikeren Loriots film fra 1977 «Weihnachten bei Hoppenstedts» (*Jul hos familien Hoppenstedt*) er om en familiejul der en bestefar med prøyssisk utdannelse nynner på «Helenenmarsch» med «ra-da-buff», mens han beklager mangelen på glitter («*Früher war mehr Lametta!*». *Før var det mer glitter!* har blitt et munnhell.

## Annen bruk

Glitter har en utbredt bruk i flere indiske tradisjoner, inkludert dekorasjon av bilder, girlandere for bryllup og andre seremonier, samt ornamentalt seletøy for hester og elefanter.

## Referanser


## Eksterne lenker
* 
*
Arkeologiåret 1896

**Arkeologiåret 1896** er en oversikt over blant annet utgravninger, fødte og avdøde personer med tilknytning til arkeologi i 1896.

## Utgravninger
* Bernard Grenfell og Arthur Hunt fra Queen's College, Oxford, begynner utgravningene av Oxyrhynchus, Egypt og oppdager tekster fra Det nye testamente blant Oxyrhynchus-papirene.
*Richard Wetherill begynner utgravninger i Chaco Canyon
*George H. Pepper fra American Museum of Natural History leder Hyde Exploring Expedition under utgravning av Pueblo Bonito (avsluttes 1899)

## Funn
* Vognkjøreren fra Delfi blir funnet i Delfi
* Madabakartet
* Flinders Petrie oppdager Merneptah stele ved Luxortemplet, der den tidligste kjente omtale av Israel finnes
* Februar – Broighter depotfunn

## Andre hendelser
* Vettelandsteinen blir funnet på Vetteland i Ogna.

## Fødsler
*1. februar – Alfonso Caso, meksikansk arkeolog (død 1970)
*11. mars – Harald Ingholt, dansk arkeolog (død 1985)

## Dødsfall

* 12. april – Carl Humann, tysk arkeolog som oppdaget Pergamonalteret  (født 1839)
* 7. september – Sophus Bergsøe dansk bonde, prest og numismatiker (født 1838)
* 21. september – Karl Nikolaj Henry Petersen, dansk arkeolog og museumsdirektør (født 1849)
* 22. september – Vilhelm Boye, dansk arkeolog (død 1837)
* 15. november – Georg Ferdinand Dümmler, tysk klassisk filolog og arkeolog (født 1859)
* Mariano Armellini, italiensk historiker og arkeolog (født 1852)

## Referanser
Six Sigma

**Six Sigma** er et kvalitetsstyringssystem utviklet av Motorola. Dette systemet er brukt i mange store selskaper for å forbedre prosesser og forsikre seg om at varene er av god kvalitet. 

Brukere av Six Sigma ønsker å forbedre kvaliteten på produktene som en prosess produserer. For eksempel så fokuserer en Six Sigma-ekspert mye tid på å finne måter å måle kvaliteten på slik at man kan se forbedringer. Systemet innebærer å finne feil og reparere prosessene slik at antall produksjonsfeil kan justeres ned. Six Sigma brukere har tre ulike nivåer: Green Belt, Black Belt og Master Black Belt.

Lean Six Sigma er en variant som kombinerer *Six Sigma* som kvalitetsstyringssystem med strømlinjeformet produksjon (engelsk: *lean manufacturing*) som produksjonsmetodikk for fremstilling av varer og tjenester
Ruseløkka/Skillebekk Beboerforening

**Ruseløkka/Skillebekk Beboerforening** er en tverrpolitisk organisasjon som arbeider med å ta vare på og å utvikle bomiljøet på Ruseløkka og Skillebekk, nærmere bestemt i området nedenfor Drammensveien/Henrik Ibsens Gate, mellom Abelhaugen og Russlands ambassade. Foreningen utgir bladet *Anker'n* med jevne mellomrom.

## Historie
Foreningen ble stiftet tidlig på 1970-tallet av foreldre med barn i Veslestua barnehage i Ankerhagen. Agendaen var oppvekstmiljøet i bydelen. I starten var det vanskelig å få oppslutning om temaet, og det var statens planer om bebygge Ankerhagen med et 18-etasjers høyhus som til slutt engasjerte folk i saken. Da ble «Aksjon for friarealer i Ruseløkka/Skillebekk-området» dannet. Møtene ble holdt i Veslestua Barnehage, og medlemmer fra alle lag av samfunnet deltok. At høyhusplanene ble stoppet var foreningens første seier, og Ankerhagen ble regulert til friareal. Under arbeidet med saken ble det klart at også andre åpne arealer sto i fare for å bli bebygget. Det ble etterhvert klart at hele boligområdet sto i fare for riving og omregulert til næringsområde. Engasjementet gjaldt ikke bare friområdene, men også tung gjennomgangstrafikk i strøket. Dertil ble manglende tilbud til barn og unge et av arbeidsfeltene til Ruseløkka/Skillebekk-beboerforening som aksjonen etterhvert ble kalt.

## Eksterne lenker
* Ruseløkka/Skillebekk Beboerforening
Guillermo Douglas

**Guillermo Douglas** (født januar 1909 i Paysandú, død 1967) var en uruguayansk roer som deltok i de olympiske leker 1932 i Los Angeles.

Douglas vant en olympisk bronsemedalje i roing under Sommer-OL 1932 i Los Angeles. Han kom på tredjeplass i singelsculler bak Henry Pearce fra Australia og William Miller.

## OL-medaljer
* 1932  Los Angeles -  Bronse i roing, singelsculler

## Referanser


## Eksterne lenker
*